b'\n_START_ARTICLE_\nR\xc3\xb8nneb\xc3\xa6ksholm\n_START_PARAGRAPH_\nR\xc3\xb8nneb\xc3\xa6ksholm er en gammel hovedg\xc3\xa5rd som ligger i R\xc3\xb8nneb\xc3\xa6k i N\xc3\xa6stved kommune p\xc3\xa5_NEWLINE_Sj\xc3\xa6lland i Danmark. Godset er nevnt i kilder tilbake til 1321, men dagens hovedbygning er fra 1734 og har senere blitt bygget om flere ganger._NEWLINE_Av kjente personer knyttet til R\xc3\xb8nneb\xc3\xa6ksholm kan nevnes den norske statsmannen Jonas Collett som var f\xc3\xb8dt p\xc3\xa5 godset. Faren Johan Collett eide R\xc3\xb8nneb\xc3\xa6ksholm, men solgte det i 1777._NEWLINE_N.F.S. Grundtvig er en annen person med tilknytning til R\xc3\xb8nneb\xc3\xa6ksholm. Etter at hans f\xc3\xb8rste ektefelle d\xc3\xb8de giftet han seg p\xc3\xa5 nytt i 1851 med  Anna Marie Elise Carlsen Toft som p\xc3\xa5 dette tidspunkt eide godset._NEWLINE_N\xc3\xa6stved kommune overtok eiendommen i 1998 og den benyttes som kunst-og kultursenter.\n_START_SECTION_\nGrundtvigs paviljong\n_START_PARAGRAPH_\nI parken ligger Grundtvigs paviljong, ogs\xc3\xa5 kalt \xc2\xabVenligheden\xc2\xbb. Paviljongen ble reist i 1852\xe2\x80\x931854 etter oppdrag fra Grundtvigs ektefelle. Arkitekturen er tilskrevet J.D. Herholdt eller Michael Gottlieb Bindesb\xc3\xb8ll. Den ble fredet i 1938.'